
Kisunyom Község Önkormányzata az Oktatási és Gyermekügyi Minisztériummal együttműködve meghirdeti a
BURSA HUNGARICA
Felsőoktatási Önkormányzati Ösztöndíjpályázatot
az Önkormányzat területén lakóhellyel rendelkező
· felsőoktatási hallgatók számára a 2026/2027. tanév második és a 2027/2028. tanév első félévére vonatkozóan (A típusú pályázati kiírás), illetve
· felsőoktatási tanulmányokat kezdeni kívánó fiatalok számára (B típusú pályázati kiírás)

 A Bursa Hungarica Felsőoktatási Önkormányzati Ösztöndíjrendszer célja az esélyteremtés érdekében a hátrányos helyzetű, szociálisan rászoruló fiatalok felsőfokú tanulmányainak támogatása. Az „A” és „B” típusú pályázati kiírás teljes szövege a Kisunyom Község Önkormányzata hirdetőtábláján, valamint a https://kisunyom.hu/hu/onkormanyzat/ oldalon olvasható.

A pályázatok benyújtásának határideje: 2026. november 5.

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése: https://bursa.emet.hu/paly/palybelep.aspx

A pályázatokat az EPER-Bursa rendszerben kitöltve, véglegesítve, onnan kinyomtatva, aláírva, papír alapon (nyomtatott formában) Balogunyom Község Önkormányzata (9771 Balogunyom, Táncsics M. u. 2.) kell benyújtani személyesen vagy postai úton. 
A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. 
A pályázat elbírálása kizárólag szociális rászorultság alapján, a pályázó tanulmányi eredményétől függetlenül történik. 
Az ösztöndíj időtartama „A” típusú pályázat esetén 10 hónap, azaz két, egymást követő tanulmányi félévben félévenként legfeljebb 5 hónap, „B” típusú pályázat esetén 3x10 hónap, azaz hat egymást követő Bursa tanulmányi félév. Az elnyert ösztöndíjat közvetlen adó- és TB-járulékfizetési kötelezettség nem terheli. 

A pályázat kötelező mellékletei:
· A felsőoktatási intézmény által kiállított eredeti hallgatói jogviszony igazolás (csak „A” típusú pályázat esetében!)
· Igazolás a pályázó és a vele egy háztartásban élők egy főre jutó havi nettó jövedelméről („A” és „B” típusú pályázat esetében!)
· Lakcímet igazoló hatósági igazolvány. („A” és „B” típusú pályázat esetében!)
· Az EPER-Bursa rendszerben kitöltött és abból kinyomtatott, aláírt pályázati adatlap

Kisunyom, 2026. október 1.      
Szita Tímea sk. 
   polgármester       	

